CELEX: 32009D0180
Language: bg
Date: 2009-03-11 00:00:00
Title: 2009/180/ЕО: Решение на Комисията от 11 март 2009 година за публикуване на позоваването на стандарт EN 12312-9:2005 Наземни съоръжения за поддържане на летателни апарати. Специфични изисквания. Част 9: Товарачи на контейнери/палети с ограничение в съответствие с Директива 98/37/ЕО на Европейския парламент и на Съвета (нотифицирано под номер C(2009) 1551) (Текст от значение за ЕИП)

12.3.2009   
            
            
               BG
            
            
               Официален вестник на Европейския съюз
            
            
               L 67/85
            
         
      РЕШЕНИЕ НА КОМИСИЯТА
   
   от 11 март 2009 година
   за публикуване на позоваването на стандарт EN 12312-9:2005 „Наземни съоръжения за поддържане на летателни апарати. Специфични изисквания. Част 9: Товарачи на контейнери/палети“ с ограничение в съответствие с Директива 98/37/ЕО на Европейския парламент и на Съвета
   (нотифицирано под номер C(2009) 1551)
   (текст от значение за ЕИП)
   (2009/180/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/37/ЕО на Европейския парламент и на Съвета от 22 юни 1998 г. относно сближаването на законодателствата на държавите-членки по отношение на машините (1), и по-специално член 6, параграф 1 от нея,
   като взе предвид становището на постоянния комитет, създаден съгласно член 5 от Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти и правила относно услугите на информационното общество (2),
   като има предвид, че:
   
               (1)
            
            
               Когато даден национален стандарт, транспониращ хармонизиран стандарт, позоваването на който е публикувано в Официален вестник на Европейския съюз, обхваща едно или повече съществени изисквания в областта на здравето и безопасността, установени в приложение I към Директива 98/37/ЕО, за машината, конструирана в съответствие с националния стандарт, се счита по презумпция, че отговаря на въпросните съществени изисквания.
            
         
               (2)
            
            
               Съгласно член 6, параграф 1 от Директива 98/37/ЕО Франция подаде официално възражение срещу стандарт EN 12312-9:2005 „Наземни съоръжения за поддържане на летателни апарати. Специфични изисквания. Част 9: Товарачи на контейнери/палети“, приет от Европейския комитет по стандартизация (CEN) на 21 март 2005 г., позоваването на който е публикувано в Официален вестник на Европейския съюз
                   (3).
            
         
               (3)
            
            
               Един от основните рискове, на който са изложени летищните товарачи на контейнери и палети, е рискът от падане от издигнатото положение, при което провеждат дейността си, или от друго място, до което операторите имат достъп при маневриране с вратите на товарното помещение или при работа с товара. Средствата за защита от този риск трябва да бъдат ефективни, като същевременно се взема предвид формата на летателния апарат и се избягва увреждането му.
            
         
               (4)
            
            
               След като разгледа стандарт EN 12312-9:2005, Комисията установи, че той не отговаря на съществените изисквания за здраве и безопасност по точка 1.5.15 от приложение I към Директива 98/37/ЕО относно риска от подхлъзване, загуба на равновесие или падане във връзка със съществените изисквания за здраве по точка 1.1.2, буква б) от същото приложение относно принципите за осигуряване на безопасността. По-специално в точка 5.6 от стандарта („Удар, порязване и падане“) не се уточняват изборът, проектирането, местоположението и изграждането на средствата, които трябва да бъдат използвани с цел предпазване на товарачите на палети и контейнери от падане, а се посочват само общите изисквания на стандарт EN 1915-1:2001 „Наземни съоръжения за поддръжка на летателни средства. Общи изисквания. Част 1: Основни изисквания за безопасност“, в които се описват евентуалните различни видове защита.
            
         
               (5)
            
            
               В интерес на безопасността и правната сигурност публикуването на позоваване на стандарт EN 12312-9:2005 в Официален вестник на Европейския съюз следва да бъде придружено със съответното предупреждение.
            
         
               (6)
            
            
               Държавите-членки следва да добавят идентично предупреждение при публикуването на позоваване на националните им стандарти, транспониращи стандарт EN 12312-9:2005,
            
         ПРИЕ НАСТОЯЩОТО РЕШЕНИЕ:
   Член 1
   Публикуването на позоваване на стандарт EN 12312-9:2005 „Наземни съоръжения за поддържане на летателни апарати. Специфични изисквания. Част 9: Товарачи на контейнери/палети“ в Официален вестник на Европейския съюз е определено в приложението.
   Член 2
   Когато съгласно член 5, параграф 2 от Директива 98/37/ЕО държавите-членки публикуват позоваване на национален стандарт, транспониращ хармонизирания стандарт EN 12312-9:2005, те добавят към публикацията предупреждение, идентично на предупреждението, посочено в приложението към настоящото решение.
   Член 3
   Адресати на настоящото решение са държавите-членки.
   
      Съставено в Брюксел на 11 март 2009 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 207, 23.7.1998 г., стр. 1.
   
      (2)  ОВ L 204, 21.7.1998 г., стр. 37.
   
      (3)  ОВ С 336, 31.12.2005 г., стр. 12.
   
      ПРИЛОЖЕНИЕ
      Публикуване на наименования и позовавания на европейски хармонизирани стандарти съгласно Директива 98/37/ЕО
      
                  ЕОС (1)
                  
               
               
                  Позоваване и наименование на хармонизирания стандарт
                  (и документ за справка)
               
               
                  Първо публикуване в ОВ
               
               
                  Позоваване на заместения стандарт
               
               
                  Дата на отпадане на презумпцията за съответствие на заместения стандарт
                  (Забележка 1)
               
            
                  CEN
               
               
                  EN 12312-9:2005
                  Наземни съоръжения за поддържане на летателни апарати. Специфични изисквания. Част 9: Товарачи на контейнери/палети
               
               
                  31.12.2005 г.
               
               
                  —
               
               
                   
               
            
                  
                              
                                 Предупреждение:
                              
                           
                           
                              Настоящата публикация не се отнася за точка 5.6 от стандарта, чието прилагане не води до презумпция за съответствие със същественото изискване за здраве и безопасност по точка 1.5.15 от приложение I към Директива 98/37/ЕО във връзка с изискването по точка 1.1.2, буква б) от същото приложение.
                           
                        
            
                  Забележка 1
               
               
                  В общия случай датата на отпадане на презумпцията за съответствие съвпада с датата на отменяне („dow“), определена от европейската организация по стандартизация; потребителите на тези стандарти обаче трябва да обърнат внимание на факта, че в някои изключителни случаи положението може да бъде различно.
               
            Забележки:
      
                  —
               
               
                  информация относно наличието на стандартите може да бъде получена от европейските организации по стандартизация или от националните органи по стандартизация, чийто списък е приложен към Директива 98/34/ЕО,
               
            
                  —
               
               
                  публикуването на позоваването в Официален вестник на Европейския съюз не означава, че стандартите са преведени на всички езици на Общността.
               
            По-подробна информация относно хармонизираните стандарти можете да намерите на следния адрес в Интернет:
      http://europa.eu.int/comm/enterprise/newapproach/standardization/harmstds/
      
         (1)  ЕОС: Европейска организация по стандартизация:
      
                  —
               
               
                  CEN: rue de Stassart/de Stassartstraat 36, 1050 Bruxelles/Brussel, Belgique/België, tél./tel. +32 25 50 08 11; fax + 32 25 50 08 19 (http://www.cen.eu).